**Axioma lui Don Quijote**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A mai trecut un an o zi o clipă

se duce totul vai de râpă

și ce-aș mai spune clipei stai

să fac din tine iad sau rai

Să-L văd pe Dumnezeu că vine

să facă totul pentru mine

să nu-mi rămână niciun loc

și niciun înger vai în stoc

Când lumea toată se abține

să fie rău sau foarte bine

s-aleg iar calea de mijloc

deși nu am niciun noroc

Să mă întreb mereu ca prostul

în viață ori în moarte-i rostul

Costel Zăgan, CEZEISME II